b'\n_START_ARTICLE_\nApall\xc3\xb8kka idrettshall\n_START_PARAGRAPH_\nApall\xc3\xb8kka idrettshall er en idrettshall p\xc3\xa5 Ammerud i bydel Grorud i Oslo. Hallen eies av Oslo kommune gjennom Kultur- og idrettsetaten, men driftes av Ammerud H\xc3\xa5ndball i samarbeid med Ammerud Basket. Begge klubbene har hallen som hjemmearena. Hallen har to spilleflater og organiserer h\xc3\xa5ndball, basketball og innebandy. Hallen ble bygget i to byggetrinn, der det siste delen stod ferdig i 2009._NEWLINE_For innebandy er hallen hjemmearena for Sportsforeningen Grei, som i cup- og seriespill spiller under navnet Grei/M\xc3\xa5ll\xc3\xb8s. Oslo Roller Derby Klubb har siden 2014 ogs\xc3\xa5 brukt hallen som hjemmearena for sine kamper._NEWLINE_Hallen ligger i tilknytning til Apall\xc3\xb8kka skole som nytter hallen til kropps\xc3\xb8ving og arrangement. Hallen nyttes ogs\xc3\xa5 til Bjerke videreg\xc3\xa5ende skoles undervisningstilbud innen idrettsfagene innebandy og h\xc3\xa5ndball.'